Henry Paget (Angleseyko I. markesa)

Henry Paget, Angleseyko I. markesa (Londres, 1768ko maiatzaren 17a - ibidem, 1854ko apirilaren 29a) britainiar militar eta politikaria izan zen.

Lord Paget deitu zioten 1784tik 1812ra eta Uxbridgeko kondea 1812tik 1815era. Carnarvon eta Milborne Port barrutietako diputatua izan ondoren, Flandriako Kanpainarekin parte hartu zuen eta, ondoren, John Mooreren armadako zalditeriaren buru izan zen Iberiar Penintsulako Gerran. Sahagungo batailan eta Benaventeko batailan nabarmendu zen, Frantziako Guardia Inperialaren zalditeria garaituz. Ehun Egunetan zalditeria astunaren karga Erlongo kondearen zutabearen kontra zuzendu zuen Waterlooko batailan. Guduan hanka baten zati bat galdu zuen kanoikada baten ondorioz.

Ondoren, Master-General of the Ordnance eta bi aldiz Irlandako lord-teniente izan zen.

Londrestarrak
Erresuma Batuko jeneralak
Iberiar Penintsulako Gerrako militarrak
Napoleondar Gerretako militarrak
Galtzariaren zaldunak
Londresen hildakoak
Ingalaterrako barrutietako Erresuma Batuko parlamentariak
Erresuma Batuko Kontseilu Pribatuko kideak
Erresuma Batuko landa mariskalak
Bainuaren Ordenako Gurutze Handiko zaldunak